Avlermøde

media type="custom" key="29045449"

Avlermøde d. 9. november 2017
= = =Om=

Avlermødet er årets møde mellem avlere og forskellige grupper af KBHFF. Det primære formål er at styrke fællesskabet avlerne imellem, og mellem fødevarefællesskabet og avlerne. Et styrket samarbejde mellem avlerne skal blandt andet sikre et bredt udvalg af sorter og varieteter, ved at avlerne ikke planlægger at dyrke de samme afgrøder. Et styrket samarbejde mellem avlere og fødevarefællesskabet skal blandt andet sikre en optimal kommunikation samt udarbejdelsen af aftageraftaler, så fødevarefællesskabet er sikret en del af produktionen, og avlerne er sikre på at kunne afsætte en fast del.

De sidste par år har avlermødet bestået af to spor. Indkøbsgruppen mødes først og fremmest med avlerne for at evaluere på året der er gået og planlægge den næste sæson. Samtidig mødes distributionsgruppen med engagerede frivillige fra lokalafdelingerne for at samle erfaringer på tværs af afdelingerne. De to møder samles op på et fællesmøde, som sluttes af med en stor og festlig middag for alle - såvel avlere som repræsentanter for arbejdsgrupperne og lokalafdelingerne, og ikke mindst de frivillige på selve dagen.

media type="vimeo" key="204523772" height="240" width="430" align="center"

=Vær med til planlægningen=

Hvis man som medlem ønsker at være med til avlermødet, kan man engagere sig i den planlægningsgruppe, som bliver nedsat hvert år, eller også kan man melde sig som frivillig til madlavning, oppyntning, oprydning osv.



Find masser materiale om gode erfaringer fra planlægningen avlermøder på planlægningssiden for avlermødet. =Referater og artikler fra tidligere avlermøder =

Læs artiklen ÅRETS AVLERMØDE BØD PÅ SÆSONPLANLÆGNING, FREMTIDSPLANER OG SANSELIG MIDDAG fra avlermødet i 2014. Læs artiklen NÅR AVLERE OG FØDEVAREFÆLLER SAMMEN FEJRER FÆLLESSKABET fra avlermødet 2016.

Og find alle referaterne fra tidligere avlermøder på wikisiden for alle referater fra avlermøderne.

media type="custom" key="29045359"